open-index/open-wikipedia-markdown huggingface dataset:
Čchen Tung (kozmonaut)

**Čchen Tung** (; * 12. december 1978, Luo-jang, Čína) je čínsky stíhací pilot a kozmonaut vybraný do účasti na programe Šen-čou. Pôvodne stíhací pilot Vzdušných síl Čínskej ľudovej oslobodzovacej armády bol v roku 2010 zaradený do oddielu kozmonautov Číny. Bol nominovaný do funkcie operátora na let Šen-čou 11, ktorý sa na obežnej dráhe úspešne spojil s druhou čínskou vesmírnou stanicou Tchien-kung 2.

## Životopis
Narodil sa v Luo-jangu v provincii Che-nan v strednej Číne v robotníckej rodine. Od roku 1997 slúžil vo Vzdušných silách Čínskej ľudovej oslobodzovacej armády ako stíhací pilot. Od roku 2009 prechádzal výberom medzi čínskych kozmonautov. Po úspešnom absolvovaní všetkých testov bol v marci 2010 zaradený do oddielu kozmonautov Číny.

Do vesmíru po prvýkrát vzlietol 16. októbra 2016 v lodi Šen-čou 11 s veliteľom Ťing Chaj-pchengom. Po dvoch dňoch letu sa loď spojila so stanicou Tchien-kung 2. Čchen Tung potom s kolegom strávili na stanici 30 dní.

Čchen Tung má dvoch synov.  

## Referencie

## Externé odkazy
* Kozmonaut Čchen Tung na stránkach spacefacts.de

## Zdroj

Kategória:Čínski kozmonauti
Kuo-ťia chang-tchien ťü

**Kuo-ťia chang-tchien ťü** ( – *Kuo-ťia chang-tchien ťü*; doslova: „Národný úrad pre kozmonautiku/vesmírne lety“ [slovo „čínsky“ v originálnom názve nie je]; ; skratka: *CNSA*; vyskytujúce sa preklady: **Čínsky národný úrad pre vesmír**, **Čínsky národný kozmický úrad**, **Čínsky národný úrad pre kozmonautiku**, **Čínska národná vesmírna agentúra**) je čínska civilná organizácia, ktorá je zodpovedná za smerovanie čínskeho vesmírneho programu. Ide o verejnú tvár čínskeho vesmírneho programu a slúži ako kontaktný bod pre tlačové a zahraničné organizácie. Je tiež komunikačným prostriedkom a sprostredkovateľom medzi početnými oddeleniami, akademickými inštitúciami a spoločnosťami zapojenými do čínskeho vesmírneho programu. Súčasným riaditeľom CNSA je Čang Kche-ťien.

CNSA je riadiacim orgánom civilných kozmických aktivít Číny a v podstate nerealizuje žiaden vesmírny program. Zaoberá sa len bezpilotnými družicami a medziplanetárnymi kozmickými sondami. Skutočným prevádzkovateľom čínskych štátnych vesmírnych programov je Čínska aerokozmická spoločnosť pre vedu a technológie (; skratka: *CASC*). Čínsky pilotovaný vesmírny program zaisťuje Čínska agentúra pre pilotované kozmické lety (; skratka: *CMSA*).

## Dejiny
Organizácia vznikla v roku 1993 rozdelením čínskeho ministerstva pre letecký a kozmický priemysel na dve časti:
* CNSA
* Čínska aerokozmická spoločnosť (). V rámci masovej reštrukturalizácie bola spoločnosť v roku 1998 rozdelená na niekoľko štátnych organizácií.

CNSA vznikla na základe predchádzajúceho vesmírneho (a hlavne raketového) programu, ktorý sa začal na konci 60. rokov snahou Číny o vlastný raketový nosič jadrových hlavíc. Prvá družica Tung-fang-chung 1 bola vyslaná do vesmíru v roku 1970. Vážila 173 kg a na palube mala rádiový vysielač, ktorý vysielal budovateľskú pieseň *[[Východ je červený]]*. V ďalších rokoch Čína vyslala niekoľko telekomunikačných satelitov, meteorologických družíc a samozrejme aj špionážne satelity.

Najväčší úspech dosiahla Čína v roku 2003, kedy došlo k vypusteniu kozmickej lode Šen-čou (*Božská loď*) s ľudskou posádkou. K vypusteniu lode bola použitá nosná raketa Čchang-čeng 2F (*Dlhý pochod 2F*). V septembri 2011 sa Číne podarilo vyslať na obežnú dráhu Zeme vlastnú kozmickú stanicu Tchien-kung 1 (*Nebeský palác 1*) ako odrazový mostík pre ďalšie cesty na Mesiac a Mars. V septembri 2016 bola úspešne vynesená na obežnú dráhu druhá čínska kozmická stanica Tchien-kung 2. Na konci apríla 2021 vyštartoval na obežnú dráhu Zeme modul Tchien-che (*Harmónia nebies*/*Nebeská harmónia*), ktorý je základným modulom prvej viacmodulovej čínskej kozmickej stanice Tchien-kung. CNSA pre tento projekt vyvinula zásobovacie kozmické lode Tchien-čou.

## Referencie

## Pozri aj
* Čínska aerokozmická spoločnosť pre vedu a technológie
* Čínska agentúra pre pilotované kozmické lety

## Iné projekty

## Externé odkazy
* Oficiálna stránka – čínska verzia
* Oficiálna stránka – anglická verzia
* CNSA na stránkach techblog.cz 

## Zdroj

Kategória:Kozmonautika v Číne
Kategória:Kozmické agentúry
Kategória:Organizácie založené v 1993
Marie Drahokoupilová

**Marie Drahokoupilová** (* 12. jún 1941, Praha) je česká herečka.

## Život
Po absolutóriu DAMU krátko pôsobila v kolínskom oblastnom divadle, potom na dlhšiu dobu zakotvila v pražskom libeňskom Divadle S. K. Neumanna (dnešné Divadlo pod Palmovkou). Vydala sa za rakúskeho občana, odsťahovala sa do Viedne a od roku 1980 pôsobila v slobodnom povolaní.

## Dielo
* Bola úspešná ako filmová herečka, napríklad v hlavnej úlohe filmu *Flirt se slečnou Stříbrnou*, natočeného podľa románu Josefa Škvoreckého Lvíče.
* Do pamäte televíznych divákov sa, okrem iného, ​​zapísala svojimi televíznymi kurzami francúzštiny, ktoré moderovala spolu so svojou hereckou kolegyňou Irenou Kačírkovou.
* Pôsobila tiež ako recitátorka vo Viole.

## Literatúra
* ČERNÝ, František : *Měnivá tvář divadla aneb Dvě století s pražskými herci*, Mladá fronta, Praha, 1978, str.290
* 

## Externé odkazy
*
*

## Zdroj

Kategória:České filmové herečky
Kategória:České televízne herečky
Kategória:České divadelné herečky
Kategória:Osobnosti z Prahy
Na Oklice

**Na Oklice** je prírodná rezervácia ev. č. 1896 neďaleko obce Milíčov v okrese Jihlava v nadmorskej výške 642669 metrov. Oblasť spravuje AOPK ČR.

## Ochrana
V roku 2014 začala realizácia opatrení na podporu biodiverzity v EVL Na Oklice, cieľom je odstránenie zalesnených plôch, obnova rašelinísk, podmáčaných lúk a ďalších pôvodných plôch. Celkom budú vykonané práce v hodnote 3,5 milióna Kč.

Dôvodom ochrany je zachovanie unikátneho komplexu rašelinísk, okolitých rašelinových lúk a psicových pasienkov, ktoré slúžia ako biotop kriticky a silne ohrozených rastlinných a živočíšnych spoločenstiev i jednotlivých taxónov. Územie je významným prameniskom v tesnej blízkosti hlavného európskeho rozvodia.

## Galéria

Na Oklice (007).jpg|Pastvina
Na Oklice (010).jpg
Na Oklice (013).jpg|Klčovanie lesa
Na Oklice (014).jpg|Ovce


## Referencie


## Pozri aj
* Zoznam chránených území v okrese Jihlava

## Iné projekty

## Externé odkazy
* Nariadenie Okresného úradu v Jihlave o zriadení prírodnej rezervácie 
* Na stránke BioLib.cz 
* Kultúrne a prírodné dedičstvo kraja Vysočina  

## Zdroj

Kategória:Chránené územia v okrese Jihlava
Kategória:Územia európskeho významu v Česku
Kategória:Rašeliniská v Česku
Kategória:Povodie Jihlavy
Kategória:Milíčov
Dereš (časopis)

náhľad|Titulný list časopisu Dereš
**Dereš: časopis pre satyru, humor a spoločnosť** bol slovenský humoristický časopis. Vychádzal v rokoch 1925 až 1927.

Vychádzal v Bratislave dvakrát do mesiaca. Zodpovedný redaktor bol Emo Bohúň a Gusto Slušný. Jedným z redaktorov bol Jano Drotár, ilustrátorom Ľudovít Fulla.

Časopis tlačila Slovenská Grafia, Kníhtlačiarsky úč. spolok fil. Angermayer a Slov. Grafia úč. spolok. 

Začal vychádzať v apríli 1925, zanikol v júli 1927. V roku 1926 nevychádzal od februára do decembra.

## Periodicita
* roč. I - 1925 - 16 čísiel
* roč. II. - 1926 - 2 čísla
* roč. III- - 1927 - 12 čísiel

## Externé odkazy
* Dereš - dostupné v Digitálnej knižnici UKB 

## Zdroj
* *Bibliografia slovenských a inorečových novín a časopisov z r. 1919-1938*. Martin : Matica slovenská, 1968. 

Kategória:Slovenské humoristické časopisy
Kategória:Týždenníky na Slovensku
Bystruška južná

**Bystruška južná** (*Carabus hungaricus*) je chrobák z čeľade bystruškovité.

## Rozšírenie
Má eurosibírske rozšírenie. Poddruh *C. h. hungaricus* má výskyt v stepiach od Moravy a Slovenska cez Rakúsko a Maďarsko po západné Rumunsko (Banát) a severovýchodné Srbsko (Vojvodina). Na území Slovenska sa vzácne vyskytuje na juhozápade.

## Opis
S dĺžkou 22 až  patrí medzi väčšie chrobáky. Má čiernu a lesklú farbu. Je to suchomilný druh obývajúci stepné oblasti a spraše.

Imága sú aktívne na konci leta a jesene. Živí sa dravo, ale pojedá aj zdochliny. Zimuje ako larva.

## Poddruhy
* *C. h. hungaricus* (Fabricius, 1792)
* *C. h. mingens* (Quensel, 1806)
* *C. h. cribellatus* (Adams, 1812)
* *C. h. gastridulus* (Fischer von Waldheim, 1823)
* *C. h. scythus* (Motschulsky, 1847).

## Referencie

## Iné projekty

Kategória:Bystruškovité
Kategória:Zákonom chránené živočíchy na Slovensku
Pretty Easy privacy

**pretty Easy privacy** (**p≡p**) je systém pre šifrovanie dát a autentifikáciu, ktorý poskytuje automatickú správu kryptografických kľúčov pre digitálnu komunikáciu. Jeho hlavným cieľom je jednoduchá digitálna šifrovaná komunikácia po celej dĺžke spojenia pre všetkých používateľov prostredníctvom komunikačných kanálov, ktoré už dnes existujú, vrátane e-mailov alebo SMS.

V súčasnosti funguje ako plugin pre Microsoft Outlook a Mozilla Thunderbird a tiež mobilné aplikácie pre Android a iOS. p≡p funguje na platformách Microsoft Windows, Unix, Mac OS X operačných systémov a taktiež pod Androidom. Jeho kryptografické funkcie sú realizované prostredníctvom Open-source softvéru p≡p engine, ktorý sa spolieha na už existujúce implementácie kryptografického softvéru, ako GnuPG, modifikovanej verzie netpgp a (p≡p v2.0) GNUnet.

V jej štandardnej konfigurácii sa p≡p nepoužíva akejkoľvek formu centralizovanej infraštruktúry, ale namiesto toho umožňuje používateľom overiť pravosť komunikácie porovnaním kryptografické odtlačky prstov vo forme slov prirodzeného jazyka, ktoré p≡p vývojári nazývajú "trustwords".

pretty Easy privacy bol prvýkrát vydaný v roku 2016. Všetky zdrojové kódy softvéru vrátane p≡p enginu, adaptérov, aplikácií a doplnkov (vrátane doplnku pre program Microsoft Outlook) sú zadarmo a open-source softvér.

## Zásady návrhu
Predovšetkým, p≡p – na rozdiel od existujúcich kryptografických riešení – musí mať jednoduchú inštaláciu a jednoduché používanie. Okrem toho, komunikácia medzi p≡p používateľmi nie je závislá na žiadnej špecifickej (web alebo operačný systém) platforme, systému transportu (SMS, E - Mail, XMPP a pod.) alebo centrálnej infraštruktúry: p≡p používa peer-to-peer dizajn.

## Enigmail podpora
Enigmail oznámil svoju podporu pre novú "pretty Easy privacy" (p≡p) šifrovaciu schému vo verzii rozšírenia dostupnom v decembri 2015. Podľa p≡p FAQ poznámky by verzia Enigmail p≡p mala byť k dispozícii v Q3 2016 a Patrick Brunschwig, vedúci vývojár Enigmail rozširenia, oznámil koniec implementácie p≡p funkcií počas októbra 2016, aby mohli byť predstavené na Mozilla Festivale ktorý sa koná v Londýne.

## Pozri aj
* GNUnet
* GNU Privacy Guard
* OpenPGP

## Referencie


Kategória:Kryptografický softvér
Kategória:Bezpečnosť
Detský hlas

náhľad|Titulný list Detského hlasu - vychádzal ako príloha novín Slovenský hlas r. 1938

**Detský hlas** bola ilustrovaná príloha k slovenskému denníku *[[Slovenský hlas]]*.

Prvé číslo vyšlo 1. januára 1938. Vychádzal v Prahe a v Žiline. Zodpovedným redaktorom bol Milan Hanko a Fedor Jesenský. Vydával ho Knihospol Bratislava a tlačil sa v Kníhtlačiarni Knihospolu v Žiline. Číslo malo 4 až 8 strán.

## Periodicita
* ročník I. - 1938 - 52 čísiel

## Noviny v elektronickej podobe
* *[http://digitalna.kniznica.info/s/7mKUpYnR0n Detský hlas]* – dostupné v Digitálnej knižnici UKB

## Zdroj
* DETSKÝ HLAS. In: *Bibliografia slovenských a inorečových novín a časopisov z r. 1919-1938*. Martin : Matica slovenská, 1968. 1074 s.

Kategória:Týždenníky na Slovensku
Kategória:Časopisy pre deti a mládež
Theodóros z Messénie

**Theodóros** () bol dvojnásobný olympijský víťaz v behu na jedno stadion v 1. stor. pred Kr.

Theodóros z Messénie si na 183. a na 184. olympijských hrách v rokoch 48 a 44 pred Kr. vybojoval víťazstvá v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Theodóros dal 183. a 184. olympiáde svoje meno, pretože menom víťazov tejto olympijskej disciplíny sa označovali všetky olympiády.
   
Správu o olympijských víťazstvách Theodóra zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch. Eusébios ešte uvádza, že počas jeho prvého olympijského víťazstva vládol v Ríme cisár Iulius Caesar a počas druhého Augustus. 
 
Podľa moderných bádateľov sa najcharakteristickejšie rysy moci tzv. raného cisárstva v Ríme začali v roku 31 pred Kr. K ústavnému nastoleniu cisárstva však došlo postupne od roku 27 pred Kr., a to rozhodnutiami rímskeho senátu zvyšovať Octavianovi právomoci. Výrazom týchto rozhodnutí sa stalo i meno Augustus (Vznešený), pod ktorým sa adoptívny syn Caesara postavil do čela dlhej rady ďalších rímskych cisárov.
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Železničná zastávka Bratislava-Vrakuňa

[Pohľad na dočasnú zastávku zloženej z plechového prístrešku a nástupnej hrany, zem je pokrytá jemným štrkom|náhľad|Pôvodná dočasná zastávka Bratislava-Vrakuňa, ktorá fungovala do [1. júna 2024]]
náhľad|Pohľad na nové nástupište TIOP Vrakuňa v deň jeho otvorenia (1. júla 2024)

**Železničná zastávka Bratislava-Vrakuňa** je železničná zastávka na železničnej trati 131 v bratislavskej mestskej časti Vrakuňa. Zastávka bola sprevádzkovaná v roku 1895 a zrušená v roku 1974. Prevádzka dočasnej zastávky bola obnovená 15. októbra 2016. Nahradená bola 2. júna 2024 novým Terminálom integrovanej osobnej dopravy (TIOP) Vrakuňa umiestneným na juh od pôvodnej polohy, v blízkosti konečnej trolejbusovej zastávky Čiližská, pričom pôvodná dočasná zastávka bola zrušená.

Práce na zastávke v novej polohe sa začali v októbri 2023. Plánovaná bola ako Terminál integrovanej osobnej prepravy. Cena zastávky je 3,9 mil. euro, stavebníkom bola firma TSS Grade. Pozostáva z krajného nástupištia v dĺžke 180 metrov s dvomi prístupovými komunikáciami. Na nástupišti sa nachádzajú dva prístrešky pre cestujúcich s miestom pre bicykle.

## Pôvodná dočasná zastávka
Medzi 15. októbrom 2016 a 1. júnom 2024 sa zastávka Bratislava-Vrakuňa nachádzala v blízkosti Ráztočnej ulice. Koncipovaná bola ako dočasná zastávka, ktorá mala pomôcť odľahčiť dopravným zápcham v meste.

## Doprava

## Dopravné spojenie

## Referencie

## Externé odkazy
* Oficiálna stránka železničnej zastávky 

Vrakuňa
Kategória:Vrakuňa
Fosa dlhochvostá

**Fosa dlhochvostá** alebo **fosa madagaskarská** (lat. *Cryptoprocta ferox*) je druh mäsožravca z čeľade falanukovité (alternatívne zaradenia pozri v článku fosa).

## Rozšírenie
Žije na celom Madagaskare. Aj keď je zriedkavá, obýva všetky nedotknuté lesy okrem náhorných plošín. Niekedy sa odváži aj do ľudských sídiel a na poľnohospodársku pôdu. V súčasnosti je to najväčší pôvodný mäsožravec na ostrove a top predátor.

## Opis
S chvostom meria 1,5 až  a váži od 7 do . Má červenohnedú krátku srsť. Boli zajaté aj čierne jedince. Štíhle telo, dlhý chvost, krátke silné nohy, oválne uši a hranatý pysk. Fúzy sú dlhé ako hlava. Pri análnom otvore má pižmovú žľazu cez ktorú pri podráždení vylučuje silný zápach. Samce sú väčšie ako samice.

Je aktívna najmä noci ale niekedy aj vo dne, je samotárska. Žije na stromoch (dobre šplhá) aj na zemi. Loví lemury, malé cicavce, vtáky, plazy, obojživelníky aj hmyz.

Sú polygamné. Samice od novembra do januára vrhnú dve až štyri mláďatá. Po roku sa mláďatá osamostatnia, dospievajú v troch až štyroch rokoch. Keďže sú mláďatá so samicou až rok, rodí každý druhý rok. V zajatí sa dožíva viac ako 20 rokov.

## Ohrozenie
Podľa Medzinárodnej únie na ochranu prírody a prírodných zdrojov fosa dlochvostá patrí medzi zraniteľné druhy, trend celkovej populácie je klesajúci. Je ohrozená pre stratu prirodzeného prostredia a ľudského lovu. Za posledné tri generácie klesla jej populácia o 30 %.

## Referencie

## Iné projekty

Kategória:Falanukovité
Kategória:Zraniteľné druhy
Karol Ruppeldt

**Karol Ruppeldt** (pseudonym *Sokolov*; * 22. november 1840, Margurka† 18. august 1909, Liptovský Mikuláš) bol slovenský zbormajster, hudobný skladateľ a učiteľ.

## Vzdelanie
Narodil sa v rodine Jána Ruppeldta a jeho manželky Evy rodenej Rumannovej. Základnú školu navštevoval v Nemeckej Ľupči, študoval na gymnáziu v Levoči a v Rožňave, na učiteľskom seminári v Šoproni, ďalej v Prahe, kde súčasne študoval i cirkevnú hudbu na organovej škole.

## Kariéra
* bol vychovávateľom v Prahe,
* učiteľom v Hodruši,
* diurnistom v múzeu v Budapešti,
* neskôr úradníkom v štatistickej kancelárii,
* súčasne vojenským organistom,
* od roku 1870 učiteľom vrbicko-mikulášskej ev. cirk. obce, kde bol aj notárom ev. cirkvi, školskej stolice, ženského spolu, pokladníkom vdovsko-sirotského ústavu
* oživil a viedol Spevokol meštianskej besedy pod názvom Tatran, do roku 1901 bol jeho riaditeľom a dirigentom, pri zbore vybudoval aj knižnicu.

## Dielo
náhľad|Titulný list diela K. Ruppeldta ''Spevníček dvojhlasných slovenských piesní'' vydaného v roku 1897
Komponoval najmä zborové skladby, upravoval a vydával slovenské národne piesne. Upravil evanjelické chorály, ktoré vyšli i tlačou v zborníku *Zvony* (1926). Po smrti J. Kadavého prevzal s J. Meličkom vydávanie Slovenských spevov, do ktorých prispel 28 piesňami. Zostavil a vydal *Venček slovenských národných piesní*, ktorá obsahuje 58 piesní pre školské potreby, zborník *[[Partitúra]]*, ktorý obsahuje 91 zborov od slov. a inonárodných skladateľov. Je autorom *Náuky o harmómii*.

* *Venček slovenských národných piesní*, 1874
* *Spevníček dvojhlasných slovenských piesní*, 1897
* *Kytky slovenských piesní, 1-6*, 1909
* *Slovenské spevy*, 1890
* *Náuka o harmónii*, 18681869
* *Kytky slovenských piesní, 7*
* *Slovenské piesne pre klavír*

## Zdroj
* RUPPELDT, Karol. In: 

## Externé odkazy
* Diela, dostupné v elektronickej podobe:
***[http://digitalna.kniznica.info/s/31MUTujqE9 Spevníček dvojhlasných slovenských piesní]*. Ružomberok : Karol Salva, 1867. 62 s. - dostupné v Digitálnej knižnici UKB
** *[http://digitalna.kniznica.info/s/zgADmd404M Venček slovenských národnich piesni]*. Ružomberok : Nákladom vlastním, 1884. 64 s. - dostupné v Digitálnej knižnici UKB 
** *[http://digitalna.kniznica.info/s/9KyhpnXGjW Venček slovenských národnich piesni. Sväzok prvý, dvojhlasné]*. Praha : Nákladom vlastním, 1874. 64 s. - dostupné v Digitálnej knižnici UKB 
**Záznam o narodení a krste v matrike – evanjelická farnosť Nemecká Ľupča; pokrstený ako Carolus Clement Ruppreld

Kategória:Narodenia v 1840
Kategória:Úmrtia v 1909
Kategória:Osobnosti z Partizánskej Ľupče
Kategória:Slovenskí hudobní skladatelia
Kategória:Slovenskí pedagógovia
Trsteniarik obyčajný

**Trsteniarik obyčajný** (iné názvy: **trsteniarik bahenný**, **trsteniarik spevavý** ; lat. *Acrocephalus palustris*) je spevavec a patrí do čeľadi trsteniarikovité. Žije v západnej Palearktíde. Na Slovensku je to najbežnejší trsteniarik, hniezdi od nížin až do  v 85,5 % mapovacích kvadrátov. Podľa Medzinárodnej únie na ochranu prírody a prírodných zdrojov trsteniarik obyčajný patrí medzi najmenej ohrozené druhy, celková populácia je stabilná, v rokoch 19802013 bola európska populácia stabilná.

## Výskyt a stav na Slovensku
Odhadovaný počet hniezdiacich párov je 40 000 - 50 000. Veľkosť populácie i územie na ktorom sa vyskytuje sú *stabilné*, maximálna zmena do 20%. Ekosozologický status v roku 1995 a v roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status *SPEC4* - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia *S* - vyhovujúci ochranársky status. 

## Ochrana
Je zákonom chránený, spoločenská hodnota je 500 €  (Vyhláška MŽP č. 170/2021). Druh je zaradený do Bonnského dohovoru (Príloha II) a Bernského dohovoru (Príloha II).

## Hlas

Spev trsteniarika obyčajného je v porovnaní s ostatnými trsteniarikmi najkrajší. Napriek tomu stále v ňom počuť typické škrípavé úseky.
 
## Galéria

Acrocephalus palustris.jpg|Hniezdo s vajíčkami
Acrocephalus palustris 01.JPG|Hniezdo s mláďatami
Marsh Warbler pho 0069.jpg|Rodič pri hniezde s mláďatami
Marsh Warbler from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu
Cuculus canorus canorus MHNT.ZOO.2010.11.149.42.jpg |*Cuculus canorus canorus* + *Acrocephalus palustris* - Museum specime


## Referencie


## Iné projekty

## Externé odkazy
 
* 

Kategória:Trsteniarikovité
Kategória:Vtáky na Slovensku
Kategória:Najmenej ohrozené druhy
Trsteniarik bahenný

:*trsteniarik bahenný môže byť aj synonymum pre trsteniarika obyčajného, pozri [[trsteniarik obyčajný]]*

náhľad
**Trsteniarik bahenný** alebo **trsteniarik močiarny** (lat. *Acrocephalus scirpaceus*) je spevavec a patrí do čeľadi trsteniarikovité. Žije v západnej a centrálnej Palearktíde. Na Slovensku preukázane hniezdi v 22,60 % mapovacích kvadrátov od nížin do  Podľa Medzinárodnej únie na ochranu prírody a prírodných zdrojov trsteniarik bahenný patrí medzi najmenej ohrozené druhy, celková populácia je stabilná, európska  takisto vykazovala v rokoch 19802013 stabilný stav.

## Výskyt a stav na Slovensku
Odhadovaný počet hniezdiacich párov je 10 000 - 20 000. Veľkosť populácie i územie na ktorom sa vyskytuje sú *stabilné*, maximálna zmena do 20%. Ekosozologický status v roku 1995 aj v roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status *SPEC4* - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia *S* - vyhovujúci ochranársky status. 

## Ochrana
Je zákonom chránený, spoločenská hodnota je 500 €  (Vyhláška MŽP č. 170/2021).

## Galéria

Acrocephalus scirpaceus MHNT 323 Larache MAroc RdN.jpg|Vajíčka
Acrocephalus scirpaceus 02 by-dpc.jpg|Hniezdo
Reed Warbler Nest 11-06-10 (4691992704).jpg|Hniezdo s mláďatami
Reed warbler cuckoo.jpg|Hniezdny parazitizmus, trsteniarik kŕmi mláďa kukučky
Acrocephalus scirpaceus 3.JPG|Mláďa
Reed Warbler from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu
Cuculus canorus canorus MHNT.ZOO.2010.11.149.14.jpg |*Cuculus canorus canorus* + *Acrocephalus scirpaceus* - Museum specimen


## Referencie


## Iné projekty

## Externé odkazy
 
* 

Kategória:Trsteniarikovité
Kategória:Vtáky na Slovensku
Kategória:Najmenej ohrozené druhy
Trsteniarik malý

**Trsteniarik malý** (iné názvy: **trsteniarik menší**, **trsteniarik pásikavý**, **trsteniarik pásikový**; lat. *Acrocephalus schoenobaenus*) je spevavec a patrí do čeľade trsteniarikovité. Obýva západnú Palearktídu. Na Slovensku je to pravidelný hniezdič, preukázane hniezdi v 42,90 % mapovacích kvadrátov od nížin do  Podľa Medzinárodnej únie na ochranu prírody a prírodných zdrojov trsteniarik malý patrí medzi najmenej ohrozené druhy, celková populácia je stabilná, v Európe bola v rokoch 19802013 potvrdená stabilná populácia.

## Výskyt a stav na Slovensku
Odhadovaný počet hniezdiacich párov je 10 000 - 16 000. Veľkosť populácie i územie na ktorom sa vyskytuje sú *stabilné*, maximálna zmena do 20%. Ekosozologický status v roku 1995 ani v roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status *SPEC4* - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia *S* - vyhovujúci ochranársky status. 

## Hlas

Spev trsteniarika malého je svieži a rýchly, strieda drsné a melodické úseky. Napodobňuje aj iné druhy vtákov. Spieva na vrcholkoch stebiel trstiny a krátko aj vzlietne.

## Galéria

Sedge Warbler - Slovenia S4E6104 (17304652486).jpg|Spievajúci
Zingende rietzanger-4961943.webm|Krátky film (2 min.  42 sek.), spev
Acrocephalus schoenobaenus MWNH 1684.JPG|Vajíčko
Acrocephalus schoenobaenus.jpg|S potravou v zobáku, pravdepodobne kŕmi mláďatá
Sedge Warbler from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu


## Ochrana
Je zákonom chránený, spoločenská hodnota je 500 €  (Vyhláška MŽP č. 170/2021). Druh je zaradený do Bonnského dohovoru (Príloha II) a Bernského dohovoru (Príloha II).

## Referencie


## Iné projekty

## Externé odkazy
 
* 

Kategória:Trsteniarikovité
Kategória:Vtáky na Slovensku
Kategória:Najmenej ohrozené druhy
Hongkonské národné hokejbalové družstvo mužov

**Hongkonské národné hokejbalové družstvo mužov** je národné družstvo mužov, ktoré reprezentuje Hongkong v medzinárodných hokejbalových súťažiach a priateľských zápasoch. Funguje pod záštitou *Hong Kong Ball Hockey*. Jeho najlepším výsledkom je 12. miesto z majstrovstiev sveta v roku 2009.

## Vrcholné podujatia
Honkonské družstvo sa zúčastnilo piatich turnajov majstrovstiev sveta, prvýkrát v roku 2009. Vždy učínkovalo iba skupinách B divízie a nikdy sa mu nepodarilo postúpiť do vyššej divízie. Najlepšie umiestnenie dosiahlo na svojom prvom turnaji v roku 2009, keď v Plzni obsadilo 12. miesto.

Na prvých majstrovstvách ázijského kontinentu, ktoré hostil práve Hongkong, sa dostalo do finále, kde prehralo s  a získalo striebornú medailu.

## Výsledky
;Majstrovstvá sveta

;Majstrovstvá Ázie

## Referencie

## Externé odkazy
* Oficiálna stránka Hong Kong Ball Hockey 
* Hongkonské družstvo na stránke MS 2015  

Kategória:Národné hokejbalové družstvá
Hokejbal
Nad Svitákem

**Nad Svitákem** je prírodná rezervácia ev. č. 5741 v okrese Jihlava. Správa AOPK ČR. Rozkladá sa pri rybníku Sviták 400 metrov východne od Milíčova a 800 metrov severozápadne od Hojkova. Čiastočne sa prekrýva s územím európskeho významu Na Oklice.

## Popis
Mokrade v nive Milíčovského potoka a v okolí rybníka Sviták. Pôvodne územie slúžilo ako prepásané vlhké lúky či bola tráva kosená ako stelivo. Od 80. rokov 20. storočia sa o lokalitu nik nestaral, zarástla náletovými drevinami a vysokými trávami (napr. smlz kroviskový). V tom čase tu rástli páperník štíhly *(Eriophorum gracile)*, ostrica blšná *(Carex pulicaris)*, všivec močiarny *(Pedicularis palustris)*, vstavačovec Fuchsov *(Dactylorhiza fuchsii, synonymum Dactylorhiza longebracteata)*, rosička okrúhlolistá *(Drosera rotundifolia)*, bublinatka menšia *(Utricularia minor)* a barička močiarna *(Triglochin palustre)*. Časť vplyvom hospodárenia vymizla a časť prežíva v malých populáciách. Vyskytuje sa tu kosáčik *(Drepanocladus vernicosus)* a žije mravec rašelinný *(Formica picea)*. Na mokradiach žije močiarnica mekotavá *(Gallinago gallinago)*. V roku 2012 kúpil Český svaz ochránců přírody dva pozemky o celkovej rozlohe 1,5 hektára v rámci kampane Miesto pre prírodu. Plánuje sa presvetlenie a kosba pozemkov.

## Referencie


## Pozri aj
* Zoznam chránených území v okrese Jihlava

## Externé odkazy
* Nariadenie Kraja Vysočina o zriadení prírodnej rezervácie 
* Místo pro přírodu 

## Zdroj

Kategória:Chránené územia v okrese Jihlava
Kategória:Územia európskeho významu v Česku
Kategória:Milíčov
Kategória:Hojkov
Kategória:Mokrade v Česku
Kategória:Rašeliniská v Česku
Kategória:Povodie Jihlavy
Kloc

**Kloc** bola prírodná rezervácia ev. č. 173 neďaleko obce Vílanec v okrese Jihlava. Oblasť spravuje AOPK ČR.

## Ochrana
Predmetom ochrany bol prirodzený porast buku, jedle, smreku a javora.

Zlúčením PR Kloc a PR Loučky vznikla prírodná rezervácia V Klučí.

## Referencie


## Pozri aj
* Zoznam chránených území v okrese Jihlava
* V Klučí

## Externé odkazy
* Stanovenie výmery a ochranných podmienok prírodnej rezervácie 

## Zdroj

Kategória:Chránené územia v okrese Jihlava
Kategória:Lesy v Česku
Kategória:Křižanovská vrchovina
Kategória:Vílanec
Kačica ostrochvostá

**Kačica ostrochvostá** (lat. *Anas acuta*) je zúbkozobec a patrí do čeľadi kačicovité. Žije v celej Holarktíde. Na Slovensku hniezdi vzácne, v období migrácie bola zistená v 20,30 % mapovacích kvadrátov ako zimujúca bola zaznamenaná iba v 7 % mapovacích kvadrátov. Podľa Medzinárodnej únie na ochranu prírody a prírodných zdrojov kačica ostrochvostá patrí medzi najmenej ohrozené druhy, celková populácia klesá, za obdobie 20,4 rokov (tri generácie) poklesla európska populácia o 25%, za posledných 40 rokov klesla populácia v severnej Amerike o 77,3%.

## Výskyt a stav na Slovensku
Odhadovaný počet hniezdiacich párov v rokoch 19801999 bol  0 – 10, zimujúcich jedincov 5 – 30. Druh bol *fluktujúci*. Ekosozologický status v roku 1995 *E* – ohrozený druh. V roku 1998 *EN:B1,3c*, *EN* – ohrozený. V roku 2001 *EN* - ohrozený. Európsky ochranársky status *SPEC3* – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia *V* – zraniteľný druh.

Odhadovaný počet hniezdiacich párov v rokoch 20082012 bol 010 párov. Krátkodobý trend i veľkosť územia na ktorom hniezdila za posledných 12 rokov (20002012) aj z pohľadu dlhodobého trendu od roku 1980 (19802012) boli *fluktujúce*. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola *fluktujúca*. V roku 2014 CR D - kriticky ohrozený. 

Odhadovaný počet hniezdiacich párov v rokoch 20132018 bol 05 párov. Krátkodobý trend i veľkosť územia na ktorom hniezdila za posledných 12 rokov (20072018) aj z pohľadu dlhodobého trendu od roku 1980 (19802018) boli *fluktujúce*. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola *fluktujúca*.

V roku 2023 CR D - kriticky ohrozený, z dôvodu stále veľmi nízkej populácie druhu, odhadovaný počet hniezdiacich párov ostáva 05 párov a z dôvodu poklesu jej areálu rozšírenia v susedných krajinách.

## Ochrana
Je zákonom chránená, spoločenská hodnota je 3000 €  (Vyhláška MŽP č. 170/2021).

## Galéria

Anas acuta male 3.jpg|Samec
Northern pintail.1.jpg|Samec za letu
Northern Pintail (Anas acuta) RWD3.jpg|Samica
Anas acuta nest.jpg|Hniezdo
Anas acuta chick.jpg|Káčatko
Pintail From The Crossley ID Guide Eastern Birds.jpg|Kompozitná fotografia – pomôcka na ľahšie spoznanie druhu
Anas acuta MHNT.ZOO.2010.11.20.6.jpg|Vajcia
Anas acuta.ogg


## Referencie


## Iné projekty

## Externé odkazy

* 

Kategória:Kačicovité
Kategória:Vtáky na Slovensku
Kategória:Najmenej ohrozené druhy
Latifa Ibn Ziaten

**Latifa Ibn Ziaten** (* 1. január 1960, Tétouan, Maroko) je aktivistka, vedie francúzsko-marocké občianske združenie.

Je matkou Imada Ibn Ziatena, narodeného v roku 1981, prvého vojaka zavraždeného v Toulouse Mohammedom Merahom 11. marca 2012.

## Biografia
Po smrti svojho syna navštívila Izards, štvrť na severovýchode mesta Toulouse, kde žil vrah jej syna. Narazila na skupinu mladých chlapcov, ktorí sa tam ponevierali, tí sa s ňou dali do reči a povedali jej, že terorista bol „hrdina a mučeník islamu“. Keď sa dozvedeli, s kým hovoria, ospravedlnili sa jej.

Po tomto stretnutí sa rozhodla v apríli 2012 vytvoriť združenie *Imad-Ibn-Ziaten pre mládež a pre mier* s cieľom pomôcť mladým zo znevýhodnených štvrtí a podporiť sekularizmus a medzináboženský dialóg. Združenie je reprezentované hercom Jamelom Debbouzom a kanceláriu mu dala k dispozícii radnica 4. parížskeho obvodu, menovite Christophe Girard.

19. novembra 2015 v prítomnosti prezidenta François Hollanda Latifa Ibn Ziaten dostala *Cenu za prevenciu konfliktov* od *Chiracovej nadácie* za svoju prácu pri podpore medzináboženského dialógu a kultúry mieru.

## Referencie


Kategória:Francúzski aktivisti
Miloš Sovák

Prof. MUDr. PhDr. **Miloš Sovák**, DrSc. (* 15. apríl 1905, Bechyně – † 29. september 1989, Praha) bol český lekár a pedagóg.

Je považovaný za zakladateľa česko-slovenskej logopédie. Bol profesorom Karlovej univerzity v Prahe, zakladateľ a tvorca logopedickej teórie i praxe. Ako prvý zaviedol v Česko-Slovensku pojem *[[špeciálna pedagogika]]*.

## Životopis
Štúdium medicíny dokončil v roku 1930 na Lekárskej fakulte Karlovej univerzity v Prahe a v roku 1948 dokončil aj Filozofickú fakultu rovnakej univerzity. Pracoval ako otorinolaryngológ a foniater. Počas druhej svetovej vojny bol iniciátorom založenia školy pre nedoslýchavých a školy pre deti s poruchou reči.

Založil Českú logopedickú spoločnosť, organizoval logopedickej kurzy pre učiteľov, založil logopedickej ústav hlavného mesta Prahy (1946). Stal sa prvým vedúcim katedry špeciálnej pedagogiky na Pedagogickej fakulte Karlovej univerzity v Prahe. V rokoch 19671972 prednášal logopédiu na Inštitúte špeciálnej a liečebnej pedagogiky Filozofickej fakulty Univerzity Komenského v Bratislave.

## Dielo
* Hlas, řeč, sluch (1944)
* Poruchy sluchu, poruchy řeči (1953)
* Defektologie obecná III (1955)
* Výchova leváků v rodině (1958)
* Výchovné problémy leváctví (1960)
* Lateralita jako pedagogický problém (1962)
* Logopedická péče ve zvláštní škole (1965)
* Somatopatologie (1966)
* Metodika výchovy leváků (1966)
* Defektologický slovník (1978)
* Logopedie – didaktika a metodika (1984)
* Nárys speciální pedagogiky (1986)
* Učení – nemusí být – mučení (1989)
* Logopedie předškolního věku ( vyd. ještě v 1989)

## Referencie

## Externé odkazy
* Život a dielo profesora Sováka (česky)
* Logopédia  (česky)

Kategória:Osobnosti z Bechyně
Kategória:Českí lekári
Kategória:Otorinolaryngológovia
Kategória:Špeciálna pedagogika
Kategória:Vyučujúci na Karlovej univerzite
Kategória:Absolventi Lekárskej fakulty Karlovej univerzity
Kategória:Absolventi Filozofickej fakulty Karlovej univerzity
Zhejral

**Zhejral** je rybník v pramennej časti Studenského potoka, neďaleko obce Klatovec v okrese Jihlava, severne od samoty Planiště. Je aj s priľahlými rašeliniskami chránený ako národná prírodná rezervácia ev. č.711. Rezervácia leží v nadmorskej výške 668-763 metrov. Spravuje ju Správa CHKO Žďárské vrchy.

Terajšiu rozlohu a štatút NPR územie získalo Vyhláškou ministerstva životného prostredia zo dňa 14. januára 2016.

## Ochrana
Dôvodom ochrany je zachovanie posledného nedeformovaného zvyšku rozsiahlych rašelinísk. Súčasťou rezervácie je aj rovnomenný rybník.

## Flóra

Súbor:NPR Zhejral - flora.jpg|NPR Zhejral – flóra
Súbor:NPR Zhejral - porosty na hrázi.jpg|NPR Zhejral – porasty na hrádzi


## Galéria

Súbor:NPR Zhejral - bližší pohled na rybník Zhejral ze západu.jpg|NPR Zhejral – bližší pohľad na rybník Zhejral zo západu
Súbor:NPR Zhejral - kamenné terásky.jpg|NPR Zhejral – malé kamenné terasy
Súbor:NPR Zhejral - pohled na rybník Zhejral z hráze.jpg|NPR Zhejral – pohľad na rybník Zhejral z hrádze
Súbor:NPR Zhejral - typická podoba luk na vysočině s vyčnívající horninou na povrch.jpg|NPR Zhejral – typická podoba lúk na Vysočine s vyčnievajúcou horninou na povrch
Súbor:NPR Zhejral - přechod společenstev.jpg|NPR Zhejral – prechod spoločenstiev
Súbor:NPR Zhejral - přirozený členitý tvar břehů.jpg|NPR Zhejral – prirodzený členitý tvar brehov


## Referencie


## Pozri aj
* Zoznam chránených území v okrese Jihlava

## Iné projekty

## Externé odkazy
* Vyhlásenie lokality Okresným národným výborom v Jihlave za chránený prírodný výtvor 
* Na stránke BioLib.cz 
* Kultúrne a prírodné dedičstvo kraja Vysočina  
* Profil rezervácie  na stránkach projektu Ochrana prírody a krajiny v Českej republike] 

## Zdroj

Kategória:Chránené územia v okrese Jihlava
Kategória:Chránené územia v okrese Jindřichův Hradec
Kategória:Územia európskeho významu v Česku
Kategória:Národné prírodné rezervácie v Česku
Kategória:Rybníky v Kraji Vysočina
Kategória:Rybníky v Juhočeskom kraji
Kategória:Rašeliniská v Česku
Kategória:Povodie Hamerského potoka (prítok Nežárky)
Kategória:Klatovec
Kategória:Studená (okres Jindřichův Hradec)
Kategória:Vodstvo okresu Jihlava
Kategória:Vodstvo okresu Jindřichův Hradec
Wonsan

thumb|Wonsan
**Wonsan** () je hlavné mesto severokórejskej provincie Kangwon.

Nachádza sa v jej severnej časti juhovýchodne od Munčchonu na brehu Východokórejského zálivu Japonského mora. V roku 2008 tu žilo 363 127 obyvateľov. Z hľadiska dejín bol významný predovšetkým ako námorný prístav.

Počas Kórejskej vojny od marca 1951 do 27. júla 1953 o mesto bojovala armáda USA ako súčasť síl OSN.

V roku 2013 bolo oznámené, že sa Wonsan zmení na letnú destináciu s rezortmi a zábavou.

V decembri 2013 boli v meste vztýčené bronzové sochy Kim Il-songa a Kim Čong-ila.

## Doprava
Cez Wonsan vedie železničná trať KowonPchjongjang, ktorá pred rozdelením Kórey pokračovala z Pchjongjangu ďalej do Soulu v dnešnej Južnej Kórei.

Je tu vojenské a civilné letisko. Podľa Google Earth z júla a augusta 2014 je letisko rozširované, vrátane dvoch nových dráh. 

## Partnerské mestá
*  Puebla, Mexiko
*  Vladivostok, Rusko
*  Malacca, Malajzia

## Referencie


## Iné projekty

## Externé odkazy
*Rainer Dormels: *[https://koreanologie.univie.ac.at/fileadmin/user_upload/p_koreanologie/North_Korean_Cities/Wonsan/26_Wonsan_W14.Korr.pdf Wonsan – Provinzhauptstadt mit touristischem Potenzial] *, 2014 (PDF; 1.275 KB)

## Zdroj

Kategória:Mestá v KĽDR
Kategória:Prístavné mestá Japonského mora
Velký Špičák (národná prírodná rezervácia)

Národná prírodná rezervácia **Velký Špičák** bola vyhlásená v roku 1964 na ploche 46 ha v nadmorskej výške 650- Na hrebeni Velkého Špičáku () a Velkého Javoří () neďaleko od mesta Třešť v okrese Jihlava.

Relatívne pozvoľný chrbát medzi oboma vrchmi sa vo vrcholovej partii Veľkého Špičáku mení vo veľmi členitý terén s vystupujúcimi mrazovými zrubmi a menšími kamennými morami. Na Špičáku nájdeme hlboké kambizeme kyslé. Na sutinách možno nájsť kambizeme so zvýšeným obsahom humusu. V okolí neveľkých pramenísk sa vyvinuli kambizeme oglejené. Pôdy sú väčšinou hlinité až ílovitohlinité.

## Rastlinstvo
V lesnom poraste prevažujú jedľa s bukmi na úbočiach javor horský *(Acer pseudoplatanus)* a mliečny *(Acer platanoides)*, jaseň štíhly a brest horský *(Ulmus glabra)*. Pozoruhodný v týchto nadmorských výškach je výskyt duba letného *(Quercus robur)*. Les má charakter pralesa.

V bylinnom podraste rastie mesačnica trváca *(Lunaria rediviva)*, cesnak medvedí *(Allium ursinum)*, snežienka jarná *(Galanthus nivalis)*.

Kríkové poschodie obsahuje vzácny lykovec jedovatý *(Daphne mezereum)*.

## Živočíchy
Zo živočíchov sú tu zastúpené niektoré druhy vtákov hniezdiacich v stromoch (holub plúžik *(Columba oenas)* , kolibiarik sykavý *(Phylloscopus sibilatrix)*, žlna sivá *(Picus canus)*, glezg obyčajný *(Coccothraustes coccothraustes*), vlha obyčajná *(Oriolus oriolus)* a ďalšie). Boli tu zistené aj niektoré vzácnejšie druhy pavúkov.

## Referencie


## Pozri aj
* Zoznam chránených území v okrese Jihlava

## Iné projekty

## Externé odkazy
* Výnos Ministerstva školstva a kultúry o zriadení štátnej prírodnej rezervácie 
* Na stránke BioLib.cz 
* Kultúrne a prírodné dedičstvo kraja Vysočina  
* Profil rezervácie  na stránkach projektu Ochrana prírody a krajiny v Českej republike

## Zdroj

Kategória:Chránené územia v okrese Jihlava
Kategória:Územia európskeho významu v Česku
Kategória:Národné prírodné rezervácie v Česku
Kategória:Křižanovská vrchovina
Kategória:Pralesy v Česku
Kategória:Třešť
Wapakoneta

thumb|Wapakoneta
**Wapakoneta** je mesto a sídlo okresu Auglaize County na západe štátu Ohio v USA. V roku 2010 malo 9 867 obyvateľov

Miesto bolo významným sídlom indiánskeho kmeňa Ottawov, roku 1798 ho obsadili Šóníovia. Tí sa pod tlakom vlády USA v roku 1831 v Zmluve z Wapakoneta územia vzdali. Mesto a jeho okolie osídlili bieli osadníci, ktorí sa venovali poľnohospodárstvu, v 80. rokoch 19. storočia nadobudla význam aj ťažba ropy a zemného plynu. V 21. storočí sú najväčšími zamestnávateľmi Goodyear Tire and Rubber Company a Amcast.

## Osobnosti mesta
* Neil Armstrong (* 1930 – † 2012), astronaut a prvý človek na Mesiaci

## Partnerské mestá
*  Lengerich, Nemecko

## Referencie


## Iné projekty

## Externé odkazy
* Oficiálna stránka

## Zdroj

Kategória:Mestá v Ohiu
Švajčiarske národné hokejbalové družstvo mužov

**Švajčiarske národné hokejbalové družstvo mužov** je národné družstvo mužov, ktoré reprezentuje Švajčiarsko v medzinárodných hokejbalových súťažiach a priateľských zápasoch. Funguje pod záštitou *Swiss Street Hockey Association* (SSHA). Jeho najlepším výsledkom je 4. miesto z majstrovstiev sveta v roku 1999 a 2001 a bronzová medaila z majstrovstiev Európy v roku 2000.

## Vrcholné podujatia
Švajčiarske družstvo sa zúčastnilo všetkých turnajov majstrovstiev sveta. Svoj najlepší výsledok dosiahlo na turnajoch v rokoch 1999 a 2001, keď sa mu podarilo postúpiť do semifinále turnaja, po ktorom obsadilo 4. miesto. O priečku nižšie skončilo na turnaji v roku 2003, ktorý organizovalo práve Švajčiarsko. V zápase o 5. miesto zvíťazilo nad nováčikom turnaja z . Po rozdelení turnaja majstrovstiev sveta v roku 2005 na A a B divíziu vždy účinkovalo vo vyššej divízii. Nikdy sa mu však nepodarilo zopakovať umiestnenie v najlepšej štvorici.

Družstvo sa taktiež zúčastnilo všetkých turnajov majstrovstiev Európy, na ktorých dokazálo v roku 2000 získať bronzovú medailu. V zápase o 3. miesto zvíťazilo nad .

## Výsledky
;Majstrovstvá sveta
} || || 5. miesto 
|-
|  MS 1998 || 5|| 2|| 0|| 3||  || −2|| 7. miesto 
|-
|  MS 1999 || 6|| 2|| 0|| 4||  || −22|| 4. miesto 
|-
|  MS 2001 || 5|| 2|| 0|| 3||  || −11|| 4. miesto 
|-
|  MS 2003 || 6|| 4|| 0|| 2||  || +20|| 5. miesto 
|-
|  MS 2005 || 7|| 1|| 1|| 5||  || −23|| 8. miesto 
|-
|  MS 2007 || 7|| 2|| 1|| 4||  || −3|| 6. miesto 
|-
|  MS 2009 || 7|| 2|| 0|| 5||  || −7|| 11. miesto 
|-
|  MS 2011 || 6|| 1|| 0|| 5||  || −9|| 10. miesto 
|-
|  MS 2013 || 6|| 3|| 1|| 2||  || +13|| 7. miesto 
|-
|  MS 2015 || 8|| 3|| 1|| 4||  || −5|| 6. miesto 
|-
|  MS 2017 || 7|| 3|| 0|| 4||  || −4|| 7. miesto 
|}

;Majstrovstvá Európy
} || || 6. miesto 
|-
|  ME 1997 || 3|| 0|| 0|| 3||  || −10|| 4. miesto 
|-
|  ME 2000 
| || || || ||  || || 17px **3. miesto** 
|}

## Referencie

## Externé odkazy
* Oficiálna stránka Swiss Street Hockey Association /
* Švajčiarske družstvo na stránke MS 2015  

Kategória:Národné hokejbalové družstvá
Hokejbal
Národné
Surikata

::*Surikata či surikáta môže byť aj alternatívny názov druhu surikata vlnkavá, pozri [[surikata vlnkavá]].*
**Surikata** alebo staršie **surikáta** (lat. *Suricata*; staršie: *Suricatta*, *Surikata*, *Surricata*, *R(h)yzaena*, *Rysaena*, *Rizaena*) je rod z čeľade mungovité. 

Zahŕňa recentný druh surikata vlnkavá (*Suricata suricatta*) a vyhynutý druh *[[Suricata major]]*. Vyhynutý druh sa od recentného odlišuje predovšetkým veľkosťou a chrupom. Niektorí autori vyhynutý druh považujú za súčasť surikaty vlnkavej.

Všetky súčasné aj fosílne nálezy (fosílne nálezy recentného aj vyhynutého druhu) pochádzajú z južnej Afriky.

## Referencie


## Iné projekty

## Zdroje
* 
*HAARAMO, M.. *Mikko's Phylogeny Archive* [online]. Helsingin Yliopisto (University of Helsinki), [cit. 2016-10-20]. http://www.helsinki.fi/~mhaaramo/metazoa/deuterostoma/chordata/synapsida/eutheria/carnivora/aeluroidea/herpestidae.html
* 

Kategória:Mungovité
Kráľova studňa (Slovenský kras)

**Kráľova studňa** je prírodná rezervácia v správe štátnej ochrany prírody Slovenský kras.

Nachádza sa v katastrálnom území obce Silická Brezová v okrese Rožňava v Košickom kraji. Územie bolo vyhlásené v roku 1982 na rozlohe 11,2137 ha. Ochranné pásmo nebolo určené.

Predmetom ochrany je: *PR je vyhlásená na ochranu typických porastov slatinnej jelšiny v Slovenskom krase so všetkými vývojovými štádiami a výskytom viacerých ojedinelých a chránených druhov rastlín na vedeckovýskumné, náučné a kultúrno-výchovné ciele.*

## Referencie

## Externé odkazy
* 
* Chránené územia, Štátna ochrana prírody Slovenskej republiky

## Zdroj

Kategória:Prírodné rezervácie v Košickom kraji
Kategória:Chránené územia v okrese Rožňava
Kategória:Silická Brezová
Arkesilaos IV.

**Arkesilaos IV.** alebo **Arkesiláos IV.** () bol kráľ Kyrény z rodu Battovcov vládnuci v rokoch 462–440 pred Kr.

Arkesilaos IV., syn a následník Batta IV., bol v poradí ôsmy kráľ z rodu Battovcov vládnuci v severoafrickej Kyréne, ktorú približne v roku 631 pred Kr. založili grécki kolonisti z Théry. Na pýtických hrách v roku 462 pred Kr. získal víťazstvo v tethrippe a o dva roky neskôr aj na olympijských hrách. Jeho víťazstvo z pýtických hier oslávil vo svojich básniach Pindaros, a to vo 4. a 5. pýtickej óde.
 
Podľa starovekých písomných svedectiev Arkesilaos nevládol dobre a ako sa postupne stupňovala nespokojnosť obyvateľstva, tak sa aj Arkesilaos menil na despotu. Predísť povstaniu sa pokúsil pomocou žoldnierov a aby si zabezpečil útočisko pre seba v prípade úspešného povstania, prikázal vybudovať v Kyrenaike mesto *Hesperides* (neskôr premenované na *Bereniké* po manželke egyptského panovníka Ptolemaia III. zvaného aj Euergetés). Aj napriek viacerým opatreniam už povstaniu zabrániť nevedel. V roku 440 pred Kr. sa kyrénsky ľud pod velením Aristóna zmocnil mesta, päťsto najvýznamnejších provládnych občanov usmrtil, ale tým najrešpektovanejším dovolil odísť. Touto udalosťou sa po dvoch storočiach dynastia Battovcov skončila.

Nie je známe, či Arkesilaos zomrel násilnou alebo prirodzenou smrťou. Podľa najpravdepodobnejšej verzie utiekol do Hesperidu, kde bol spolu so svojim synom Battom zavraždený.  
 
## Referencie a bibliografia

 
## Pozri aj
* Zoznam olympijských víťazov staroveku

Kategória:Vládcovia starovekého Grécka
Kategória:Víťazi starovekých olympijských hier v tethrippe
SlovBus SB 134

**SlovBus SB 134** je dvojnápravový, strednopodlažný autobus, určený na prímestskú linkovú dopravu.

## Konštrukcia
Na celozváraný skelet vozidla je pripevnená strecha, zadný a predný panel z laminátu. Plechy i okná sú osadené technológiou lepenia. Poklopy motora a batožinového priestoru sú vyrobené z hliníka. Batožinový priestor pod podlahou vozidla mal štandardne objem 4,5 m3, vyrábali sa však aj prevedenia s odlišným objemom v závislosti od usporiadania podlahy vozidla.

Cestujúcim slúžia dvoje jednokrídlové dvere - prvé pred prednou nápravou a druhé v strednej časti vozidla. Prvá výrobná séria bola kritizovaná pre použitie plastových sedadiel s tenkou vrstvou čalúnenia, preto boli neskôr nahradené za iný typ.

V roku 1999 uzavrel výrobca zmluvu s SPP o poskytnutí know-how pre sériovú výrobu autobusov na stlačený zemný plyn. 

## Výroba a prevádzka
Prototyp vozidla bol predstavený na Autosalóne Nitra v septembri 1997 ako výsledok konverzie výrobného programu spoločností Strojstav a VZT-Vzduchotechnika z Nového mesta nad Váhom. Sériová výroba sa po úpravách modelu rozbehla v roku 1998. 

Po krachu pôvodnej firmy prevzala okolo roku 2003 výrobu spoločnosť SlovBus N. M. s.r.o. z Detvy, pričom v Detve prebiehala len asambláž, skelety sa dodávateľsky vyrábali v Zvolene a plasty v Nitre.

Väčšina vyrobených autobusov jazdila v slovenských podnikoch SAD, menšie množstvo jazdilo u slovenských a českých súkromných dopravcov. Pokusy o export na ruský, bieloruský a kazašský trh neboli úspešné.

Z vozidiel na plynový pohon sa okrem prototypu sa vyrobilo už len jedno vozidlo, ktoré jazdilo v SAD Michalovce. 

V roku 2011 sa skončila produkcia všetkých modelov značky SlovBus z dôvodu nízkeho záujmu odberateľov.

### Verzia pre motoristický šport
Podtyp, označovaný ako **SlovBus SB 134.03 Sport**, vychádza z konštrukcie prímestských autobusov SB134. Karoséria sa odlišuje použitím dvojitých skiel a segmentami na upevnenie konštrukcie rozkladacej striešky pred pravou bočnicou.

Priestor vozidla je rozdelený na dve časti. V prednej časti sa nachádza klimatizovaný priestor na prepravu 4 osôb, kuchynka, sprcha a konferenčný kútik upraviteľný na lôžka. V zadnej časti sa prepravuje pretekárske vozidlo a jeho súčiastky. Pod výklopným zadným čelom je umiestnená sklopná nájazdová rampa, ktorá môže slúžiť ako hydraulický zdvihák pre práce na podvozku vozidla.

## Referencie


Kategória:Autobusy SlovBus
Zoznam chránených území v okrese Písek

Toto je **zoznam chránených území v okrese Písek** aktuálny k septembru roku 2016, v ktorom sú uvedené chránené územia v oblasti okresu Písek.

## Literatúra
* 

## Zdroje
* Dáta v tabuľke boli prevzaté z databázy AOPK ČR.
* 

Písek
*
SlovBus SB 135

**SlovBus SB 135** je dvojnápravový, vysokopodlažný autobus, určený na diaľkové linky a zájazdy.

## Konštrukcia
Konštrukcia vozidla vychádza z príbuzného typu SB 134, hlavným rozdielom je výkonnejší motor a batožinový priestor o zväčšenom objeme 5,5 m3, čo sa dosiahlo zvýšením podlahy vozidla oproti prímestskej verzii. Interiér je prispôsobený dlhšej preprave použitím komfortnejších sedačiek a veľkých políc na batožinu nad sedadlami. Vozidlo mohlo byť osadené klimatizáciou s individuálnym rozvodom vzduchu.

Pôvodne sa tento typ vyrábal s jednokrídlovými dverami pred prednou nápravou a núdzovými dverami za zadnou nápravou.

V inovovanej verzii 135.02, predstavenej na Autosalóne Nitra 2002, boli miesto núdzových dverí umiestnené plnohodnotné v strednej časti vozidla. Batožinový priestor sa zväčšil na 9,3m3 ďalším zvýšením podlahy vo vozidle. Sedačky dodala poľská firma Ster. 

## Referencie


Kategória:Autobusy SlovBus